અમુક વિસ્તારોમાં કાર્યરત જળ સિંચાઈની જૂની યોજનામાં કેટલીક ક્ષતિઓ રહી ગઈ છે. જેમ કે, સિંચાઈની એક યોજના હેઠળ ૨૦-૩૦ જેટલાં ગામોને આવરી લેવામાં આવે છે અને તેમાં છેવાડાનાં ગામોને પાણી નથી પહોંચતું. અહીં સમ્પ, ઓવરહેડ ટાંકી અને બુસ્ટર પંપ જેવી સુવિધા ઊભી કરીને છેવાડાના ગામને પૂરતું પાણી મળી રહે તેવું આયોજન વિચારાઈ રહ્યું છે. દરેક જગ્યાએ પાણીનાં મીટરો લગાડવાનું આયોજન છે. અકસ્માતના સંજોગોમાં ઠેરઠેર ઊભા કરેલા રિઝર્વોયરમાંથી પાણી મળી રહે અને પાણીની અછત ન સર્જાય તેવી સંપૂર્ણ વ્યવસ્થા ઊભી કરવામાં આવશે.